বাংলাদেশ ব্যাংকের সংশ্লিষ্ট এক কর্মকর্তা জানান, এর সুফল এরই মধ্যে পাওয়া গেছে। গত আগস্টের পর থেকে গত জানুয়ারি পর্যন্ত এক কোটি ভুয়া মোবাইল ব্যাংকিং অ্যাকাউন্ট অকার্যকর হয়ে পড়েছে। এর সাথে সাথে লেনদেনও কমে গেছে। গত আগস্টে মোবাইল ব্যাংকিংয়ের মাধ্যমে মোট লেনদেন হয়েছিল ৩২ হাজার ১৮২ কোটি টাকা, গত জানুয়ারিতে তা কমে নেমেছে ৩০ হাজার ৩৯৬ কোটি টাকা। এর সরাসরি প্রভাব পড়েছে রেমিট্যান্স প্রবাহে। চলতি অর্থবছরের আট মাসের হিসাবে রেমিট্যান্স প্রবাহ বেড়েছে ১৬ শতাংশ। সূত্র: নয়া দিগন্ত